Ce a pățit un bărbat din Arad după ce ar fi plătit în mai multe rânduri un băiat de 14 ani pentru servicii sexuale
Un bărbat de 44 de ani din judeţul Arad a fost trimis în judecată pentru viol, după ce ar fi plătit în mai multe rânduri un băiat de 14 ani pentru a întreţine cu el relaţii sexuale.
Potrivit unui comunicat de presă transmis, vineri, de Parchetul de pe lângă Judecătoria Ineu, "din probatoriul administrat în cauză a rezultat că inculpatul, în cursul lunii ianuarie 2024, în repetate rânduri, a întreţinut acte sexuale orale cu o persoana vătămată minoră, oferindu-i în schimb diferite sume de bani".
Suspectul a fost arestat preventiv încă din luna februarie, după ce anchetatorii au obţinut mărturia copilului.
Bărbatul este acuzat de viol săvârşit asupra unui minor, în formă continuată.